AKT-EY-tulliyhteistyökomitean päätös N:o 2/96, tehty 2 päivänä syyskuuta 1996, alkuperätuotteen käsitteen määritelmästä poikkeamisesta Fidzisaarten, Mauritiuksen ja Senegalin erityistilanteen huomioon ottamiseksi niiden tonnikalasäilykkeiden ja tonnikalan palojen (loins) tuotannon osalta



Virallinen lehti nro L 243 , 24/09/1996 s. 0041 - 0043



AKT-EY-TULLIYHTEISTYÖKOMITEAN PÄÄTÖS N:o 2/96, tehty 2 päivänä syyskuuta 1996, alkuperätuotteen käsitteen määritelmästä poikkeamisesta Fid Ozisaarten, Mauritiuksen ja Senegalin erityistilanteen huomioon ottamiseksi niiden tonnikalasäilykkeiden ja tonnikalan palojen (loins) tuotannon osalta (96/558/EY) AKT-EY-TULLIYHTEISTYÖKOMITEA, joka ottaa huomioon Loméssa 15 päivänä joulukuuta 1989 allekirjoitetun neljännen AKT-ETY-yleissopimuksen, sellaisena kuin se on tarkistettuna Mauritiuksella 4 päivänä marraskuuta 1995 allekirjoitetulla sopimuksella, ja erityisesti sen pöytäkirjassa n:o 1 olevan 31 artiklan 8 kohdan, sekä katsoo, että edellä mainitussa pöytäkirjassa esitetyistä alkuperäsäännöistä voidaan hyväksyä poikkeuksia, jos se on olemassa olevien elinkeinojen kehittämisen tai uusien elinkeinojen luomisen vuoksi perusteltua, pöytäkirjassa n:o 1 olevan 31 artiklan 8 kohdassa määrätään erityisestä menettelystä tonnikalasäilykkeitä ja tonnikalan paloja (loins) koskeville poikkeuksille; kyseiset poikkeukset hyväksytään ilman eri toimenpiteitä vuotuisen kiintiön mukaan, Afrikan, Karibian ja Tyynenmeren (AKT) valtiot ovat esittäneet 24 päivänä toukokuuta 1996 mainitun 31 artiklan 8 kohdan mukaisesti Fid Ozisaarten, Mauritiuksen ja Senegalin hallitusten hakemuksen poikkeuksen saamiseksi mainitussa pöytäkirjassa esitettyyn sääntöön kyseisten maiden 1 päivän tammikuuta 1996 ja 29 päivän helmikuuta 2000 välisenä aikana tuottamien tonnikalasäilykkeiden ja tonnikalan palojen (loins) osalta seuraavasti jaettuna: Fid Ozisaaret 600 tonnia tonnikalasäilykkeitä ja 300 tonnia tonnikalan paloja (loins), Mauritius 300 tonnia tonnikalasäilykkeitä ja 200 tonnia tonnikalan paloja (loins) sekä Senegal 600 tonnia tonnikalasäilykkeitä, Fid Ozisaarille, Mauritiukselle ja Senegalille on jo hyväksytty poikkeus 2 500 tonnin vuotuiselle määrälle tonnikalasäilykkeitä, ja kyseisissä olosuhteissa on hyväksyttävä Fid Ozisaarille, Mauritiukselle ja Senegalille haettu poikkeus 1 päivän kesäkuuta 1996 ja 29 päivän helmikuuta 2000 väliseksi ajanjaksoksi, ON PÄÄTTÄNYT SEURAAVAA: 1 artikla Poiketen neljännen AKT-ETY-yleissopimuksen pöytäkirjan n:o 1 liitteen II luettelon erityismääräyksistä, Fid Ozisaarilla, Mauritiuksella ja Senegalissa kalasta, joka ei ole alkuperätuotetta, valmistettuja HS-nimikkeeseen ex 16.04 kuuluvia tonnikalasäilykkeitä ja tonnikalan paloja (loins) pidetään kyseisistä maista peräisin olevina tässä päätöksessä esitetyin edellytyksin. 2 artikla Edellä 1 artiklassa määrätty poikkeus koskee liitteissä esitettyjä 1 päivän kesäkuuta 1996 ja 29 päivän helmikuuta 2000 välisenä aikana kyseisistä maista vietyjä vuosittaisia määriä. 3 artikla Edellä 2 artiklassa tarkoitettuja määriä hallinnoi komissio, joka voi toteuttaa niiden tehokkaan hallinnoinnin varmistamiseksi tarvittavat hallinnolliset toimenpiteet. Jos tuoja esittää vapaaseen liikkeeseen luovutusta koskevan ilmoituksen jossakin jäsenvaltiossa pyytäen tämän päätöksen tarjoamaa etua ja jos tulliviranomaiset hyväksyvät kyseisen ilmoituksen, asianomainen jäsenvaltio lukee kiintiöön kyseisiä tarpeita vastaavan määrän ilmoittamalla asiasta komissiolle. Kiintiöön lukemista koskevat hakemukset, joissa on mainittava kyseisten ilmoitusten hyväksymispäivämäärä, on toimitettava komissiolle viipymättä. Komissio antaa luvan kiintiöön lukemiseen sen päivämäärän perusteella, jona asianomaisen jäsenvaltion tulliviranomaiset ovat hyväksyneet vapaaseen liikkeeseen luovutusta koskevat ilmoitukset siltä osin kuin käytettävissä oleva jäännös sen mahdollistaa. Jos jäsenvaltio ei käytä kiintiöön luettuja määriä, sen on mahdollisimman pian palautettava ne vastaavaan kiintiöön. Jos haetut määrät ovat suuremmat kuin kyseisen kiintiön määrästä käytettävissä oleva jäännös, jako on tehtävä suhteessa haettuihin määriin. Komissio ilmoittaa luetuista määristä jäsenvaltioille. Jokaisen jäsenvaltion on taattava kyseisten tuotteiden tuonnille tasapuolinen ja jatkuva pääsy kyseisiin määriin niin kauan kuin niiden jäännös sen mahdollistaa. 4 artikla Tätä päätöstä sovellettaessa annettujen EUR.1-todistusten ruudussa n:o 7 on oltava seuraava maininta: "Poikkeus - päätös N:o 2/96". 5 artikla AKT-valtioiden sekä yhteisön ja sen jäsenvaltioiden on toteutettava siltä osin kuin asia niitä koskee tämän päätöksen täytäntöönpanemiseksi tarvittavat toimenpiteet. 6 artikla Tämä päätös tulee voimaan päivänä, jona se tehdään. Tehty Brysselissä 2 päivänä syyskuuta 1996. AKT-EY-tulliyhteistyökomitean puolesta James CURRIE Edmond CAKPO-TOZO Puheenjohtajat LIITE I FID OZISAARET >TAULUKON PAIKKA> LIITE II MAURITIUS >TAULUKON PAIKKA> LIITE III SENEGAL >TAULUKON PAIKKA>